Nicklas Bendtners drukeskapader får nu direkte konsekvenser for ham selv og landsholdet. DBU bekræfter, at man har givet spilleren seks måneders pause fra landsholdet. I en pressemeddelelse mandag eftermiddag tager man 'klar afstand' fra angriberens overtrædelse af færdselsloven.

- DBU har samtidig bedt ham (Nicklas Bendtner, red.) nøje overveje, hvorvidt han på et tidspunkt igen vil kunne leve op til de forventninger, såvel fodboldforbundet som offentligheden med rette kan have til ham som person og landsholdsspiller.

Læs også:

- DBU har i den forbindelse meddelt Nicklas Bendtner, at fodboldforbundet forventer, at han bruger det kommende halve år på disse overvejelser, og at DBU derefter meget gerne tager en dialog med ham om, hvordan han fremover måtte se sig selv bidrage positivt til det forpligtende fællesskab omkring DBU’s Herre A-landshold.

Det er ifølge DBU op til landstræneren at vurdere, hvornår han anser angriberen for sportslig aktuel for landsholdet. Til den tid vil DBU tage en samtale med Bendtner omkring fremtiden på landsholdet.

- Landstræner Morten Olsen er enig med sin arbejdsgiver i denne beslutning, der reelt betyder, at landstræneren ikke udtager Nicklas Bendtner til landsholdet i den pågældende periode.

Læs også:

Dermed misser han kampene Danmark - Armenien 11. juni og Polen - Danmark 14. august (testkamp) ud over de to kampe, som hans skade allerede havde forhindret ham i.

Nicklas Bendtner kan gøre comeback mod Malta den 6. september på Malta.

Se også:

Den danske landsholdsangriber blev natten til søndag stoppet af politiet, da han kørte i den forkerte retning af Gl. Strand i det indre København. Yderligere viste det sig, at Bendtner havde drukket og ifølge Ekstra Bladets oplysninger, så blev han stoppet med en promille tæt på 1,5, hvilket kan betyde, at han bliver frataget kørekortet og modtager en gigantisk bøde. Du kan se herunder, hvor stor bøden formentlig bliver.

</p>